Del denne artikkelen

Sett av over en halv million seere!

Som Nordnesrepublikken omtalte tidligere denne uken, tok en over ett år gammel video fra avisen, helt av på youtube. Videoen ble filmet med ustødig hånd fra en terrasse i Strandgaten 221 den 5. desember 2015. Filmen viser hjemkomsten av Statsraad Lemkuhl full av kadetter syngende shanty innover Vågen etter et tre måneders tokt over Atlanteren. BA synes det er artig at videoen er spredd så mye, og har laget sak om dette.

Det hele begynte med at videoen ble lagt ut på nettstedet reddit.com. Nå har Nordnesrepublikken snakket med vedkommende som gjorde dette. Han vil ikke stå frem med navn. Nordnesrepublikken trodde først dette var en amerikaner, men Facebook-profilen viste ikke sannheten, og det viser seg at mannen er norsk.

Hvorfor la du ut videoen?

ANNONSE



– Grunnen til at jeg publiserte den på reddit var litt på grunn av at jeg syntes det var en kul video. Jeg liker shanties og har planer om å dra på fire tokt med Statsraaden. Jeg har aldri seilt med en så stor båt før, men jeg har alltid hatt lyst til det. Dere hadde den videoen som klarte å fange den beste stemningen fra Statsraaden, mener han og legger til:

– Måten Statsraaden kom inn i Vågen på med kadettene i mastene og fylte hele Bergen med sang gav meg gåsehud og jeg ville dele det med resten av verden.

Shanty populært

– Ellers så har Reddit generelt hatt en greie for shanties etter spillet «Assassins Creed Black Flag» kom ut. Jeg sjanset på at videoen kom til å få mye karma.

Han er glad for responsen den har fått.

– Det er jo selvfølgelig en kjempebonus at Statsraaden får så mye publisitet som den fikk, og vil takke dere for all den søte søte karmaen jeg fikk på grunnlag av deres video, avslutter mannen.

– På tide at flere fikk sett dette

Lørdag ettermiddag har Statsraadens egen facebookside også delt videoen. Direktør for Stiftelsen Statsraad Lehmkuhl, Haakon Steinar Vatle, har fått med seg Lehmkuhl-videoens meteoraktige utvikling, og blir intervjuet av BA.

– Er det ikke helt fantastisk? Det er utrolig vittig og spesielt. Vi er kjempeglade og må bare takke Nordnesrepublikken for dette, sier Vatle.

Han synes videoen er kjempefin reklame som viser flott sjantisang – en av Statsraadens signaturer.

– Det er et gripende øyeblikk hun har fanget. I all beskjedenhet var det på tide at flere folk fikk sett det, mener Vatle.

Lørdag kveld møttes tidligere ansatte på Statsraad Lehmkuhl på skipet og Vatle sa at det skal bli kjempegøy å fortelle dem at Statsraaden har gått viralt.

Forklaring

Karma: Uviktige internet poeng som viser hvor «kul» man er.

Les også: Video fra avisen tar fullstendig av

Følg Nordnesrepublikken

Del denne artikkelen